CELEX: 31982R3273
Language: el
Date: 1982-12-06 00:00:00
Title: Κανονισμός (EOK) αριθ. 3273/82 τής Επιτροπής τής 6ης Δεκεμβρίου 1982 περί τροποποιήσεως τού κανονισμού (EOK) αριθ. 3433/81 σχετικά μέ τήν κατανομή τών εισαγωγών κονσερβών καλλιεργημένων μανιταριών καταγωγής τρίτων χωρών

Avis juridique important

|

31982R3273

Κανονισμός (EOK) αριθ. 3273/82 τής Επιτροπής τής 6ης Δεκεμβρίου 1982 περί τροποποιήσεως τού κανονισμού (EOK) αριθ. 3433/81 σχετικά μέ τήν κατανομή τών εισαγωγών κονσερβών καλλιεργημένων μανιταριών καταγωγής τρίτων χωρών  

Επίσημη Εφημερίδα αριθ. L 347 της 07/12/1982 σ. 0011 - 0012 Ισπανική ειδική έκδοση: Κεφάλαιο 03 τόμος 26 σ. 0152  Πορτογαλική ειδική έκδοση : Κεφάλαιο 03 τόμος 26 σ. 0152 

***** ΚΑΝΟΝΙΣΜΟΣ (ΕΟΚ) αριθ. 3273/82 ΤΗΣ ΕΠΙΤΡΟΠΗΣ  της 6ης Δεκεμβρίου 1982  περί τροποποιήσεως του κανονισμού (ΕΟΚ) αριθ. 3433/81 σχετικά με την κατανομή των εισαγωγών κονσερβών καλλιεργημένων μανιταριών καταγωγής τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί της κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2),  τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί των μέτρων των εφαρμοζομένων στις εισαγωγές κονσερβών καλλιεργημένων μανιταριών (3), και ιδίως το άρθρο 5,  Εκτιμώντας:  ότι το άρθρο 3 του κανονισμού (ΕΟΚ) αριθ. 1796/81 προβλέπει ότι η ποσότητα που θα εισάγεται κάθε χρόνο με απαλλαγή από το συμπληρωματικό ποσό πρέπει να κατανέμεται μεταξύ των προμηθευτριών χωρών, λαμβανομένων υπόψη των παραδοσιακών εμπορικών ρευμάτων και των νέων προμηθευτών·  ότι ο κανονισμός (ΕΟΚ) αριθ. 3433/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2801/82 (5), κατένειμε την ποσότητα αυτή για το 1982· ότι πρέπει να προβλεφθεί τώρα η κατανομή αυτή για την περίοδο από την 1η Ιανουαρίου μέχρι τις 31 Δεκεμβρίου 1983· ότι η πείρα δείχνει ότι οι εβδομαδιαίες ανακοινώσεις των αιτήσεων πιστοποιητικών για τα Κράτη μέλη μπορεί κάλλιστα να αντικατασταθούν από μηνιαίες κοινοποιήσεις των πιστοποιητικών που έχουν εκδοθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3433/81 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Η ποσότητα που καθορίζεται στο άρθρο 3 του κανονισμού (ΕΟΚ) αριθ. 1796/81 κατανέμεται μεταξύ των Κρατών μελών κατά το ακόλουθο τρόπο για την περίοδο από την 1η Ιανουαρίου έως τις 31 Δεκεμβρίου 1983.  (καθαρό βάρος σε τόνους)  1.2.3.4.5.6.7 //   //   //   //   //   //   //   // Χώρα προορισμού   //   //   //   //   //   //   //   // Κίνα  // Κορέα  // Ταϊβάν  // Χόνγκ Κόνγκ  // Ισπανία  // Άλλες  // Χώρα εισαγωγής  //   //   //   //   //   //   //   //   //   //  //   //   //   // Βέλγιο  //   //   //   //   //   //  // Λουξεμβούργο  // 278  // -  // 10  // -  // 12  // -  // Δανία  // 536  // 20  // -  // -  // -  // -  // Γερμανία  // 24 065  // 5 331  // 891  // 430  // 1 014  // 1 514  // Ελλάδα  // 7  // 7  // 108  // -  // 60  // 54  // Γαλλία  // 2  // -  // 6  // -  // -  // 8  // Ιρλανδία  // -  // -  // -  // -  // -  // -  // Ιταλία  // 3  // -  // 4  // -  // -  // 11  // Κάτω Χώρες  // 62  // 50  // 13  // -  // -  // -  // Ηνωμένο Βασίλειο  // 124  // 22  // 104  // 4  // -  Οι ανωτέρω ποσότητες σε τόνους μπορούν να ανανεωθούν βάσει των στοιχείων που αφορούν τις ποσότητες για τις οποίες έχουν εκδοθεί τα πιστοποιητικά στις 30 Σεπτεμβρίου 1983, προκειμένου να προσδιοριστούν οι ποσότητες που υπολείπονται να εισαχθούν κατά το 1983.»  2. Το άρθρο 7 αντικαθίσταται από το ακόλουθο κείμενο:  «Άρθρο 7  Τα Κράτη μέλη ανακοινώνουν κάθε μήνα στην Επιτροπή τις ποσότητες για τις οποίες έχουν εκδοθεί πιστοποιητικά εισαγωγής:  - καθορίζοντας επακριβώς την προέλευση των προϊόντων για τα οποία έχουν εκδοθεί πιστοποιητικά,  - διακρίνοντας τις ποσότητες για τις οποίες τα πιστοποιητικά έχουν εκδοθεί με ή χωρίς την ένδειξη που προβλέπεται στο άρθρο 6.  Οι πληροφορίες αυτές διαβιβάζονται στην Επιτροπή το αργότερο στις 9 κάθε μήνα για τα στοιχεία που αφορούν τα πιστοποιητικά που εκδόθηκαν τον προηγούμενο μήνα.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  // -  //   //   //   //   //   //   //  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 183 της 4. 7. 1981, σ. 1.  (4) ΕΕ αριθ. L 346 της 2. 12. 1981, σ. 5.  (5) ΕΕ αριθ. L 295 της 21. 10. 1982, σ. 25.